વસ્ત્રાલમાં એક સાથે ૧૫ ફ્લેટનાં તાળાં તૂટવાની ઘટનાથી પોલીસ બેડામાં દોડધામ મચી ગઇ છે ત્યારે વસ્ત્રાલના રહીશોમાં ફફડાટ વ્યાપી ગયો છે. વહેલી સવારે રામોલ પોલીસ, ઉચ્ચ અધિકારીઓ તેમજ ક્રાઇમ બ્રાંચની ટીમ ઘટના સ્થળે પહોંચી ગઇ હતી અને જ્યારે ડોગ સ્કવોડ અને એફએસએલની ટીમ પણ ઘટના સ્થળે પહોંચી ગઇ હતી. ચોરી કરવા માટે આવેલા કઇ ગેંગના હતા તે શોધવા માટે પોલીસ તેમજ સુરક્ષા એજન્સીઓએ તપાસનો ધમધમાટ શરૂ કર્યો છે.